
A V I Z 
referitor la proiectul de Lege pentru completarea art.4 alin.(3) din Ordonanţa de urgenţă a Guvernului nr.23/2008 privind pescuitul şi acvacultura, precum şi pentru modificarea art.II alin.(4) din Legea nr.317/2009 pentru aprobarea Ordonanţei de urgenţă a Guvernului nr.23/2008 privind pescuitul şi acvacultura
În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia juridică, de disciplină şi imunităţi a fost sesizată, spre avizare cu proiectul de Lege pentru completarea art.4 alin.(3) din Ordonanţa de urgenţă a Guvernului nr.23/2008 privind pescuitul şi acvacultura, precum şi pentru modificarea art.II alin.(4) din Legea nr.317/2009 pentru aprobarea Ordonanţei de urgenţă a Guvernului nr.23/2008 privind pescuitul şi acvacultura, trimis cu adresa nr. PLx. 424 din 10 octombrie 2016, înregistrat la Comisia juridică, de disciplină şi imunităţi sub nr.4c-11/1091 din 11 octombrie 2016.
Conform dispoziţiilor art.75 alin.(1) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Proiectul de lege are ca obiect de reglementare completarea art.4 alin.(3) din Ordonanţa de urgenţă a Guvernului nr.23/2008 privind pescuitul şi acvacultura, precum şi pentru modificarea art.II alin.(4) din Legea nr.317/2009 pentru aprobarea Ordonanţei de urgenţă a Guvernului nr.23/2008 privind pescuitul şi acvacultura. 
Senatul, în calitate de primă Cameră sesizată a adoptat proiectul de Lege, în ședința din 4 octombrie 2016.

Potrivit art. 61 din Regulamentul Camerei Deputaţilor, republicat, membrii Comisiei juridice, de disciplină şi imunităţi au examinat în şedinţa din data de 18 octombrie 2016, inițiativa legislativă supusă avizării, expunerea de motive şi au avut în vedere avizul favorabil al Consiliului Legislativ, transmis prin adresa cu nr.494 din 17 mai 2016.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz favorabil proiectului de lege.
În raport de obiectul şi conţinutul reglementării, proiectul de lege face parte din categoria legilor ordinare.

